**STANDARDE TEHNOREDACTARE**

SETAREA PAGINII A4:

* FORMAT: Portrait
* MARGINI:
* Top (sus): 2 cm;
* Bottom (jos): 2 cm;
* Right (dreapta): 2 cm;
* Left (stânga): - 2.5 cm (200 de pagini);

 - 3 cm (peste 200 de pagini).

* Multiple margins: **MIRROR MARGINS**

FONT: Times New Roman

CORP DE LITERĂ: 16, aliniere JUSTIFY, spaţiere UN RÂND

COLONCIFRA: corp literă 12, centrat

TITLUL: centrat, corp literă 18-30 (în funcţie de mărimea titlului), majuscule, bold.

CUPRINS: pe pagină nouă, impară. Corp de literă 18, centrat, bold, majuscule.

CAPITOLELE: numerotate crescător cu cifre arabe începând cu 1 (Capitolul 1), centrat, majuscule, bold, corp literă 18.

SUBCAPITOLELE: numerotate crescător cu cifre arabe începând cu 1 (1.1., 1.2., 1.3. etc.), aliniere stânga-dreapta (justify), litere mici, bold, corp literă 16.

SUB-SUBCAPITOLELE: numerotate crescător cu cifre arabe începând cu 1 (1.1.1., 1.1.2., 1.1.3. etc.), aliniere stânga-dreapta (justify), litere mici, italic, corp literă 16.

TABELELE: Tabelele se numerotează cu două cifre, prima reprezentând numărul capitolului, iar cea de-a doua reprezentând numărul tabelului din capitolul respectiv. Fiecare tabel are număr şi titlu, care se menţionează deasupra tabelului centrat. Dacă este cazul, sursa datelor se precizează sub tabel, aliniat între marginile din stânga şi dreapta (Justify), indicând în mod obligatoriu numele autorului(lor), lucrarea (cartea), editura, anul, pagina sau adresa de internet completă.

FIGURILE(imagini, grafice, capturi de ecran) se numerotează cu două cifre, prima reprezentând numărul capitolului, iar cea de-a doua reprezentând numărului figurii din capitolul respectiv. Fiecare figură are număr şi titlu, care se menţionează sub figură. Sursa datelor se precizează sub figură, aliniat între marginile din stânga şi dreapta (Centrat), indicând în mod obligatoriu numele autorului(lor), lucrarea (cartea), editura, anul, pagina sau adresa de internet completă, iar dacă este creaţie proprie se notează „Concepţia autorului”.

Calitatea fotografiilor, copiilor xerox sau schemelor scanate trebuie să fie la o rezoluţie foarte bună.

NOTELE DE SUBSOL (FOOTNOTES): se numerotează unitar pentru toată lucrarea. Menţionarea autorilor în text (cu nota de subsol aferentă) se face cu indicarea prenumelui şi numelui acestuia (acestora), urmate de *titlul lucrării* la care se face citarea (italic), editura, locul şi anul apariţiei, precum şi numărul paginii (paginilor) la care se regăseşte textul citat. Se mai pot introduce note de subsol cu indicarea surselor pentru definiţii, puncte de vedere sau explicarea unor termeni. Corp de literă 12, aliniere justify, la un rând.

CONCLUZII: nu se numerotează ca şi capitol.

GLOSAR CU ABREVIERI ŞI ACRONIME (dacă este cazul): conţine explicaţiile acestora în limba română (şi engleză, dacă este cazul).

BIBLIOGRAFIA se structurează astfel: materiale tipărite (cărţi, articole şi lucrări conferinţe tipărite) şi surse electronice (lucrări conferinţe disponibile on line, site-uri consultate). Aceste liste bibliografice se vor ordona alfabetic.

ANEXE (dacă este cazul): se numerotează crescător (Anexa nr. 1, Anexa nr. 2 etc.).